

**รายงานผลการวิเคราะห์การประเมินคุณธรรมและความโปร่งใส**

**ในการดำเนินงานของหน่วยงานของรัฐ (ITA)**

**ประจำปีงบประมาณ พ.ศ. 2565**

**เทศบาลตำบลไม้เรียง**

**อำเภอฉวาง จังหวัดนครศรีธรรมราช**

**คำนำ**

ตามที่สำนักงานคณะกรรมการป้องกันและปราบปรามการทุจริตแห่งชาติ (สำนักงาน ป.ป.ช.) ได้พัฒนาเครื่องมือการประเมินเชิงบวกเพื่อเป็นมาตรการป้องกันการทุจริต และเป็นกลไกในการสร้างความตระหนักให้หน่วยงานภาครัฐมีการดำเนินงานอย่างโปร่งใสและมีคุณธรรม โดยใช้ชื่อว่า “การประเมินคุณธรรมและความโปร่งใสในการดำเนินงานของหน่วยงานภาครัฐ (Integrity and Transparency Assessment : ITA)

การประเมิน ITA เริ่มดำเนินการในปีงบประมาณ พ.ศ.2556 เป็นต้นมาจนถึงปัจจุบัน และมีการขยายขอบเขตและพัฒนาให้มีประสิทธิภาพมากยิ่งขึ้นตามลาดับ ทั้งนี้ คณะรัฐมนตรีได้มีมติเมื่อวันที่ 23 มกราคม 2561 เห็นชอบให้หน่วยงานภาครัฐทุกหน่วยงานให้ความร่วมมือและเข้าร่วมการประเมินคุณธรรมและความโปร่งใสในการดำเนินงานของหน่วยงานภาครัฐ ในปีงบประมาณ พ.ศ.2561 – 2564 โดยใช้แนวทางและเครื่องมือการประเมินตามที่สานักงาน ป.ป.ช. กำหนด ทั้งนี้ แผนแม่บทภายใต้ยุทธศาสตร์ชาติ ประเด็นที่ 21 การต่อต้านการทุจริตและประพฤติมิชอบ (พ.ศ.2561-2580)

ดังนั้น เพื่อเป็นการยกระดับผลการประเมินคุณธรรมและความโปร่งใสในการดำเนินงานของหน่วยงานภาครัฐ เทศบาลตำบลไม้เรียง จึงได้ดำเนินการวิเคราะห์ผลการประเมินคุณธรรมและความโปร่งใสของหน่วยงานเพื่อเป็นการยกระดับการดำเนินงานในด้านคุณธรรมและความโปร่งใสของหน่วยงานให้มีผล การประเมินที่ดียิ่งขึ้นในปีต่อไป

สำนักปลัดเทศบาล เทศบาลตำบลไม้เรียง

ตุลาคม 2565

**สารบัญ**

**หน้า**

รายงานการวิเคราะห์ผลการประเมินคุณธรรมและความโปร่งใส

ในการดำเนินการของหน่วยงานภาครัฐ ประจำปีงบประมาณ พ.ศ.2565

1. หลักการและเหตุผล 1

2. ผลการประเมินคุณธรรมและความโปร่งใสในการดำเนินงานของเทศบาลตำบลไม้เรียง 2

3. การวิเคราะห์ข้อมูล ข้อบกพร่อง และประเด็นที่ควรพัฒนา 2

4. ข้อเสนอแนะในการจัดทำมาตรการ เพื่อขับเคลื่อนการส่งเสริมคุณธรรมฯ 6

ภาคผนวก

รายงานผลการประเมิน ประจำปีงบประมาณ ๒๕๖5

**1. หลักการและเหตุผล**

สำนักงานคณะกรรมการป้องกันและปราบปรามการทุจริตแห่งชาติ (ป.ป.ช.) ได้พัฒนาเครื่องมือการประเมินเชิงบวกเพื่อเป็นมาตรการป้องกันการทุจริต และเป็นกลไกในการสร้างความตระหนัก ให้หน่วยงานภาครัฐมีการดำเนินงานอย่างโปร่งใสและมีคุณธรรม โดยใช้ชื่อว่า “การประเมินคุณธรรมและความโปร่งใสในการดำเนินงานของหน่วยงานภาครัฐ (Integrith and Transparency Assessment : ITA)” ปัจจุบันการประเมินคุณธรรมและความโปร่งใสในการดำเนินงานของหน่วยงานภาครัฐ ถือเป็นมาตรการ ที่สำคัญในการพัฒนาภาครัฐในด้านคุณธรรม ความโปร่งใส อันจะนำไปสู่การได้ถูกกำหนดเป็นกลยุทธ ถือเป็นการยกระดับให้เป็นการประเมินคุณธรรมและความโปร่งใสในการดำเนินงานของหน่วยงานภาครัฐให้เป็น “มาตรการป้องกันการทุจริตเชิงรุก” ที่หน่วยงานภาครัฐทั่วประเทศจะต้องดำเนินการ โดยมุ่งหวังให้หน่วยงานภาครัฐที่เข้ารับการประเมินได้รับทราบผลการประเมินและแนวทางในการพัฒนาและยกระดับหน่วยงานในด้านคุณธรรมและความโปร่งใสในการดำเนินงานได้อย่างเหมาะสม

ในปีงบประมาณ พ.ศ. 2565 สำนักงาน ป.ป.ช. ได้กำหนดเกณฑ์การประเมินคุณธรรมและความโปร่งใสในการดำเนินงานของหน่วยงานภาครัฐ แบ่งตัวชี้วัดออกเป้น 10 ตัวชี้วัด ดังนี้

1. การป้องกันการทุจริต

2. การปฏิบัติหน้าที่

3. ประสิทธิภาพการสื่อสาร

4. การเปิดเผยข้อมูล

5. การใช้อำนาจ

6. การปรับปรุงการทำงาน

7. การแก้ไขปัญหาการทุจริต

8. คุณภาพการดำเนินงาน

9. การใช้งบประมาณ

10. การใช้ทรัพย์สินของราชการ

**เครื่องมือที่ใช้ในการประเมิน มี 3 เครื่องมือ ได้แก่**

1. แบบวัดการรับรู้ของผู้มีส่วนได้ส่วนเสียภายใน (Internal Integrity and Transparency Assessment : IIT) มีวัตถุประสงค์เพื่อประเมินระดับการรับรู้ของผู้มีส่วนได้ส่วนเสียภายในที่มีต่อหน่วยงานตนเอง ประกอบด้วยตัวชี้วัดการปฏิบัติหน้าที่ ตัวชี้วัดการใช้งบประมาณ ตัวชี้วัดการใช้อำนาจ ตัวชี้วัดการใช้ทรัพย์สินของทางราชการ และตัวชี้วัดการแก้ไขปัญหาการทุจริต

2. แบบวัดการรับรู้ของผู้ส่วนได้ส่วนเสียภายนอก (External Integrith and Transparency Assessment : OIT) มีวัตถุประสงค์เพื่อประเมินระดับการรับรู้ของผู้มีส่วนได้ส่วนเสียภายนอกที่มีต่อหน่วยงานที่ประเมิน ประกอบด้วยตัวชี้วัดคุณภาพการดำเนินงาน ตัวชี้วัดประสิทธิภาพการสื่อสาร และตัวชี้วัดการปรับปรุงระบบการทำงาน

3. แบบตรวจการเปิดเผยข้อมูลสาธารณะ (Open Data Integrith and Transparency Assessment : OIT มีวัตถุประสงค์เพ่อประเมินระดับการเปิดเผยข้อมูลต่อสาธารณะของหน่วยงานเพื่อให้ประชาชนสามารถเข้าถึงได้ ประกอบด้วยตัวชี้วัดการเปิดเผยข้อมูล และตัวชี้วัดการป้องกันการทุจริต

- 2 -

**เกณฑ์ระดับการประเมิน มี 7 ระดับ ดังนี้**

ผลคะแนน 95.00 – 100 คะแนน ระดับ AA

ผลคะแนน 85.00 – 94.99 คะแนน ระดับ A

ผลคะแนน 75.00 – 84.99 คะแนน ระดับ B

ผลคะแนน 65.00 – 74.99 คะแนน ระดับ C

ผลคะแนน 55.00 – 64.99 คะแนน ระดับ D

ผลคะแนน 50.00 – 54.99 คะแนน ระดับ E

ผลคะแนน 0 – 49.99 คะแนน ระดับ F

**2. ผลการประเมินคุณธรรมและความโปร่งใสในการดำเนินงานของเทศบาลตำบลไม้เรียง อำเภอฉวาง**

**จังหวัดนครศรีธรรมราช**

ผลการประเมินคุณธรรมและความโปร่งใสในการดำเนินงานของเทศบาลตำบลไม้เรียง อำเภอฉวาง จังหวัดนครศรีธรรมราช โดยภาพรวมได้คะแนนเท่ากับร้อยละ 91.25 คะแนน ซึ่งถือว่า มีคุณธรรมและความโปร่งใสในการดำเนินงาน ระดับ A สามารถสรุปผลการประเมินฯ ตามลำดับ ดังนี้

1. ตัวชี้วัดการป้องกันการทุจริต ได้คะแนนร้อยละ 100
2. ตัวชี้วัดการปฏิบัติหน้าที่ ได้คะแนนร้อยละ 93.57
3. ตัวชี้วัดประสิทธิภาพการสื่อสาร ได้คะแนนร้อยละ 91.08
4. ตัวชี้วัดการเปิดเผยข้อมูล ได้คะแนนร้อยละ 89.92
5. ตัวชี้วัดการใช้อำนาจ ได้คะแนนร้อยละ 89.23
6. ตัวชี้วัดการปรับปรุงการทำงาน ได้คะแนนร้อยละ 89.12
7. ตัวชี้วัดการแก้ไขการทุจริต ได้คะแนนร้อยละ 88.61
8. ตัวชี้วัดคุณภาพการดำเนินงาน ได้คะแนนร้อยละ 87.55
9. ตัวชี้วัดการใช้งบประมาณ ได้คะแนนร้อยละ 86.45
10. ตัวชี้วัดการใช้ทรัพย์สินของราชการ ได้คะแนนร้อยละ 83.61

สรุปได้ว่า จุดแข็งที่หน่วยงานได้คะแนนสูงสุดเท่ากับร้อยละ 100 คือ ตัวชี้วัดการป้องกันการทุจริต ส่วนที่จะต้องพัฒนาเนื่องจากได้คะแนนต่ำสุด คือ ตัวชี้วัดการใช้ทรัพย์สินของราชการ ได้คะแนนร้อยละ 83.61

**3. การวิเคราะห์ข้อมูล ข้อบกพร่อง และประเด็นที่ควรพัฒนา**

จากผลการประเมินคุณธรรมและความโปร่งใสจำแนกตามดัชนีของเทศบาลตำบลไม้เรียง อำเภอฉวาง จังหวัดนครศรีธรรมราช ประจำปีงบประมาณ พ.ศ. 2565 มีผลการวิเคราะห์ข้อมูลในแต่ละตัวชี้วัดที่แสดงให้เห็นถึงจุดแข็ง และจุดที่จะต้องพัฒนาไว้ดังต่อไปนี้

**3.1 จุดแข็ง จุดอ่อนข้อมูลในแต่ละตัวชี้วัด**

**3.1.1 จุดแข็ง (ตัวชี้วัดที่ได้คะแนนมากกว่าร้อยละ 85) จำนวน 1 ตัวชี้วัด คือ**

**1) ตัวชี้วัดที่ 4** **การใช้ทรัพย์สินของราชการ** โดยรวมได้คะแนนร้อยละ 83.61 เป็นคะแนน จากการประเมินการรับรู้ของบุคลากรภายในหน่วยงานต่อการใช้ทรัพย์สินของทางราชการ ในประเด็นที่เกี่ยวข้องกับพฤติกรรมของบุคลากรภายใน ในการนำทรัพย์สินของราชการของหน่วยงานไปเป็นของตนเองหรือนำไปให้ผู้อื่น และพฤติกรรมในการขอยืมทรัพย์สินของทางราชการ ทั้งการยืมโดยบุคลากรภายในหน่วยงาน และการยืมโดยบุคคลภายนอกหน่วยงาน ซึ่งหน่วยงานจะต้องมีกระบวนการในการขออนุญาตที่ชัดเจนและสะดวก

- 3 -

**3.1.2 จุดอ่อน (ตัวชี้วัดที่ได้คะแนนน้อยกว่าร้อยละ 85) จำนวน 9 ตัวชี้วัด คือ**

**1)** **ตัวชี้วัดที่ 10** **การป้องกันการทุจริต** โดยรวมได้คะแนนร้อยละ 100 เป็นคะแนนจากการเผยแพร่ข้อมูลที่เป็นปัจจุบันบนเว็บไซต์ของหน่วยงาน เพื่อเปิดเผยการดำเนินการต่าง ๆ ของหน่วยงาน ให้สาธารณชนได้รับทราบใน 2 ประเด็น คือ

1. การดำเนินการเพื่อป้องกันการทุจริต ได้แก่ เจตจำนงสุจริตของผู้บริหาร การประเมินความเสี่ยงเพื่อการป้องกันการทุจริต การเสริมสร้างวัฒนธรรมองค์กร และแผนปฏิบัติการป้องกันการทุจริต และ

2. มาตรการภายในเพื่อป้องกันการทุจริต ได้แก่ มาตรการภายในเพื่อส่งเสริม ความโปร่งใสและป้องกันการทุจริต ซึ่งการเผยแพร่ข้อมูลในประเด็นข้างต้นแสดงถึงความพยาบามของหน่วยงานที่จะป้องกันการทุจริตในหน่วยงานให้ลดน้อยลงหรือไม่สามารถเกิดขึ้นได้

**2) ตัวชี้วัดที่ 1** **การปฏิบัติหน้าที่** โดยรวมได้คะแนนร้อยละ 93.57 เป็นคะแนนจากการประเมินการรับรู้ของบุคลากรภายในหน่วยงานต่อการปฏิบัติงานของบุคลากรในหน่วยงานของตนเองในประเด็นที่เกี่ยวข้องกับการปฏิบัติงานโดยยึดหลักตามมาตรฐาน มีความโปร่งใส ปฏิบัติงานหรือดำเนินการตามขั้นตอนและระยะเวลาที่กำหนดไว้

**3)** **ตัวชี้วัดที่ 7 ประสิทธิภาพการสื่อสาร** โดยรวมได้คะแนนร้อยละ 91.08 เป็นคะแนนจากการประเมินการรับรู้ของผู้รับบริการ ผู้มาติดต่อ หรือผู้มีส่วนได้ส่วนเสียของหน่วยงาน ต่อประสิทธิภาพการสื่อสาร

**4)** **ตัวชี้วัดที่ 9 การเปิดเผยข้อมูล** โดยรวมได้คะแนนร้อยละ 89.92 เป็นคะแนนจากการเผยแพร่ข้อมูลที่เป็นปัจจุบันบนเว็บไซต์ของหน่วยงาน เพื่อเปิดเผยข้อมูลต่าง ๆ ของหน่วยงาน ให้สาธารณชนทราบ ใน 5 ประเด็น คือ

1. ข้อมูลพื้นฐาน ได้แก่ ข้อมูลพื้นฐาน ข่าวประชาสัมพันธ์ และการปฏิสัมพันธ์ข้อมูล

2. การบริหารงาน ได้แก่ แผ่นดำเนินงาน การปฏิบัติงาน และการให้บริการ

3. การบริหารเงินงบประมาณ ได้แก่ แผนการใช้จ่ายงบประมาณประจำปี และการจัดซื้อจัดจ้างหรือ การจัดหาพัสดุ

4. การบริหารและพัฒนาทรัพยากรบุคคล ได้แก่ นโยบายการบริหารทรัพยากรบุคคล การดำเนินการตามนโยบายการบริหารทรัพยากรบุคคล และหลักเกณฑ์การบริการและพัฒนาทรัพยากรบุคคล

5. การส่งเสริมความโปร่งใสในหน่วยงาน ได้แก่ การจัดการเรื่องร้องเรียนการทุจริต และการเปิดโอกาสให้เกิดการมีส่วนร่วม ซึ่งการเผยแพร่ข้อมูลในประเด็นข้างต้นแสดงถึงความโปร่งใสในการบริหารงานและการดำเนินงานของหน่วยงาน

**5) ตัวชี้วัดที่ 3** **การใช้อำนาจ** โดยรวมได้คะแนนร้อยละ 89.23 เป็นคะแนนจากการประเมินความรู้ของบุคลากรภายในหน่วยงานต่อการใช้อำนาจของผู้บังคับบัญชาของตนเอง ในประเด็นที่เกี่ยวข้องกับการมอบหมายการประเมินผลการปฏิบัติงาน การคัดเลือกบุคลากรเพื่อให้สิทธิประโยชน์ต่าง ๆ ซึ่งจะต้องเป็นไปอย่างเป็นธรรมและไม่เลือกปฏิบัติ

- 4 -

**6)** **ตัวชี้วัดที่ 8** **การปรับปรุงการทำงาน** โดยรวมได้คะแนนร้อยละ 89.12 เป็นคะแนนจากการประเมินการรับรู้ของผู้รับบริการ ผู้มาติดต่อหรือผู้มีส่วนได้ส่วนเสียงของหน่วยงานต่อการปรับปรุงระบบการทำงาน

**7)** **ตัวชี้วัดที่ 5** **การแก้ไขปัญหาการทุจริต** โดยรวมได้คะแนนร้อยละ 88.61 เป็นคะแนนจากการประเมินการรับรู้ของบุคลากรภายในหน่วยงานต่อการแก้ไขปัญหาการทุจริตของหน่วยงาน ในประเด็นที่เกี่ยวข้องกับการให้ความรู้ของผู้บริหารสูงสุดในการต่อต้านการทุจริตอย่างจริงจัง โดยหน่วยงานมีการจัดทำแผนงานด้านการป้องกันและปราบปรามการทุจริต เพื่อให้เกิดการแก้ไขปัญหาการทุจริตอย่างเป็นรูปธรรม

**8)** **ตัวชี้วัดที่ 6** **คุณภาพการดำเนินงาน** โดยรวมได้คะแนนร้อยละ 87.55 เป็นคะแนนจากการประเมินการรับรรู้ของผู้รับบริการ ผู้มาติดต่อ หรือผู้มีส่วนใดส่วนเสียของหน่วยงานต่อคุณภาพการดำเนินงานในประเด็นที่เกี่ยวข้องกับการปฏิบัติหน้าที่ของเจ้าหน้าที่

**9) ตัวชี้วัดที่ 2 การใช้งบประมาณ** โดยรวมได้คะแนนร้อยละ 86.45 เป็นคะแนนจากการประเมินการรับรู้ของบุคลากรภายในหน่วยงานต่อการดำเนินการต่าง ๆ ของหน่วยงานในประเด็นที่เกี่ยวข้องกับการใช้จ่ายเงินงบประมาณ นับตั้งแต่การจัดทำแผนการใช้จ่ายงบประมาณประจำปีและเผยแพร่อย่างโปร่งใสไปจนถึงลักษณะการใช้จ่ายงบประมาณของหน่วยงานอย่างคุ้มค่า เป็นไปตามวัตถุประสงค์ และไม่เอื้อประโยชน์แก่ตนเองหรือพวกพ้อง การเบิกจ่ายเงินของบุคลากรภายในเรื่องต่าง ๆ เช่น ค่าทำงานล่วงเวลา ค่าวัสดุอุปกรณ์ ฯลฯ ตลอดจนกระบวนการจัดซื้อจัดจ้างและการตรวจรับพัสดุด้วย

**3.2 การวิเคราะห์ผลการประเมินแต่ละตัวชี้วัดและประเด็นที่ควรพัฒนาได้ดังนี้**

3.2.1 ผลการประเมินตามแบบสำรวจความคิดเห็นผู้มีส่วนได้ส่วนเสียภายใน (IIT) ได้คะแนน คือ ตัวชี้วัดที่ 1 การปฏิบัติหน้าที่ คะแนนร้อยละ 93.57 ,ตัวชี้วัดที่ 2 การใช้งบประมาณ คะแนนร้อยละ 86.45 ,ตัวชี้วัดที่ 3 การใช้อำนาจ คะแนนร้อยละ 89.12 ,ตัวชี้วัดที่ 4 การใช้ทรัพย์สินของราชการ คะแนนร้อยละ 83.61 และตัวชี้วัดที่ 5 การแก้ไขปัญหาการทุจริต คะแนนร้อยละ 88.61 ซึ่งผลคะแนนตามตัวชี้วัด พบว่า ต้องปรับปรุงประเด็นการใช้ทรัพย์สินของราชการ ประเด็นการใช้งบประมาณ ประเด็นการแก้ไขปัญหาการทุจริต ประเด็นการใช้อำนาจการปรับปรุง/พัฒนาตัวชี้วัด มีรายละเอียด ดังนี้

|  |  |
| --- | --- |
| **ตัวชี้วัด** | **ประเด็นที่ควรปรับปรุง/พัฒนา** |
| ตัวชี้วัดการใช้ทรัพย์สินของราชการ (คะแนน 83.61) | - ต้องมีคู่มือที่แสดงขั้นตอนการขออนุญาตเพื่อยืมทรัพย์สินของทางราชการไปใช้ปฏิบัติงาน พร้อมแสดงกระบวนการที่ชัดเจนและสะดวก และมีการประชาสัมพันธ์คู่มือดังกล่าว ให้บุคลากรภายในหน่วยงาน และประชาชนถือปฏิบัติ  - กรณีที่เจ้าหน้าที่ในหน่วยงานและบุคลากรภายนอก มีการนำทรัพย์สินของทางราชการไปใช้ ต้องมีการขออนุญาตเพื่อยืมทรัพย์สินอย่างถูกต้อง  - สร้างแนวทางปฏิบัติเกี่ยวกับการใช้ การกำกับดูแล และตรวจสอบการใช้ทรัพย์สินของราชการ และเผยแพร่ให้เจ้าหน้าที่ได้รับทราบและนำไปปฏิบัติ |

- 5 –

3.2.2 ผลการประเมินตามแบบสำรวจความคิดเห็นผู้มีส่วนได้ส่วนเสียภายนอก (EIT) ได้คะแนน คือ ตัวชี้วัดที่ 6 คุณภาพการดำเนินงาน คะแนนร้อยละ 87.55 ,ตัวชี้วัดที่ 7 ประสิทธิภาพการสื่อสาร คะแนนร้อยละ 91.08 และตัวชี้วัดที่ 8 การปรับปรุงระบบการทำงาน คะแนนร้อยละ 89.12 ซึ่งผลคะแนน ตามตัวชี้วัด พบว่า ต้องปรับปรุงประเด็นการปรับปรุงการทำงาน การปรับปรุง/พัฒนาตัวชี้วัด มีรายละเอียด ดังนี้

|  |  |
| --- | --- |
| **ตัวชี้วัด** | **ประเด็นที่ควรปรับปรุง/พัฒนา** |
| ตัวชี้วัดคุณภาพการดำเนินงาน (คะแนน 87.55) | - เจ้าหน้าที่ในหน่วยงานต้องปฏิบัติงานหรือให้บริการกับประชาชนอย่างเท่าเทียม  - หน่วยงานต้องมีการปรับปรุงการวิธีการและขั้นตอนการดำเนินงาน การให้บริการแก่ผู้มาติดต่อให้ดีขึ้น  - การนำเทคโนโลยีมาใช้ในการดำเนินงาน การให้บริการแก่ผู้มาติดต่อเพื่อให้เกิดความสะดวก รวดเร็ว  - หน่วยงานต้องปรับปรุงการดำเนินงาน การให้บริการ ให้มีความโปร่งใสมากขึ้น |

3.2.3 ผลการประเมินตามแบบตรวจการเปิดเผยข้อมูลสาธารณะ (OIT) ได้คะแนนคือ ตัวชี้วัดที่ 9 การเปิดเผยข้อมูล คะแนนร้อยละ 89.92 และตัวชี้วัดที่ 10 การป้องกันการทุจริต คะแนนร้อยละ 100 ซึ่งผลคะแนนตามตัวชี้วัด พบว่า ต้องปรับปรุง และพัฒนาประเด็นการเปิดเผยข้อมูล มีรายละเอียด ดังนี้

|  |  |
| --- | --- |
| **ตัวชี้วัด** | **ประเด็นที่ควรปรับปรุง/พัฒนา** |
| ตัวชี้วัดการเปิดเผยข้อมูล  (คะแนน 89.92) | - เพิ่มช่องทางติดต่อโดยตรงของผู้บริหาร  - จัดทำรายงานการกำกับติดตามการดำเนินงานประจำปี รอบ 6 เดือน  - จัดทำประกาศหลักเกณฑ์การบริหารและพัฒนาทรัพยากรมนุษย์ให้ครบถ้วน  - จัดทำแนวทางการจัดการเรื่องร้อยเรียนการทุจริตและประพฤติมิชอบของเจ้าหน้าที่ในหน่วยงาน  - เพิ่มช่องทางให้ประชาชนสามารถร้องเรียนการทุจริตและประพฤติมิชอบของเจ้าหน้าที่ในหน่วยงานโดยตรง  - จัดทำสรุปข้อมูลเชิงสถิติการทุจริตและประพฤติมิชอบของเจ้าหน้าที่ประจำปี 2565 โดยตรง |

- 6 -

**4. ข้อเสนอแนะในการจัดทำมาตรการ เพื่อขับเคลื่อนการส่งเสริมคุณธรรมและความโปร่งใสภายในเทศบาลให้ดีขึ้น**

4.1 ข้อเสนอแนะจากปปช. มีรายละเอียดดังนี้

เทศบาลตำบลไม้เรียง ระดับ A หน่วยงานมีผลการประเมินคุณธรรมและความโปร่งใสในการ

ดำเนินงานของหน่วยงานภาครัฐประจำปีงบประมาณ พ.ศ. 2565 อยู่ในระดับที่ดี ซึ่งสอดคล้องและเป็นไปตามแผนแม่บทภายใต้ยุทธศาสตร์ชาติในประเด็นการต่อต้านการทุจริตและประพฤติมิชอบ ที่มีเป้าหมายหลักเพื่อให้หน่วยงานภาครัฐมีความโปร่งใส ปลอดการทุจริตและประพฤติมิชอบ โดยมีคะแนนอยู่ที่ 91.25 คะแนน

ข้อเสนอแนะสำหรับการประเมินตามแบบวัดการรับรู้ของผู้มีส่วนได้ส่วนเสียภายใน (IIT) เทศบาลตำบลไม้เรียง ได้มีการดำเนินการตามตัวชี้วัดที่ 1 การปฏิบัติหน้าที่ ตัวชี้วัดที่ 2 การใช้งบประมาณตัวชี้วัดที่ 3 การใช้อำนาจตัวชี้วัดที่ 5 การแก้ปัญหาการทุจริต อยู่ในระดับดี ควรรักษามาตรฐานไว้และปรับปรุงให้ดียิ่งขึ้นไป ในส่วนของตัวชี้วัดที่ 4 การใช้ทรัพย์สินของราชการควรปรับปรุงเพื่อความเชื่อมั่นของบุคลากรในหน่วยงานทั้งนี้ผู้ตรวจประเมินมีข้อเสนอแนะในการปรับปรุงตัวชี้วัดที่มีค่าคะแนนต่ำสุด เพื่อให้หน่วยงานดำเนินการที่ดียิ่งขึ้นในส่วนของตัวชี้วัดที่ 4 การใช้ทรัพย์สินของราชการ ข้อ I20 หน่วยงานควรระบุขั้นตอนและแนวทางในการขอยืมทรัพย์สินของทางราชการตามประเภทงานด้านต่าง ๆ ไว้อย่างชัดเจนในคู่มือมาตรฐานการปฏิบัติงาน พร้อมทั้งประชาสัมพันธ์คู่มือ หรือแนวทางดังกล่าวให้บุคลากรถือปฏิบัติอย่างเคร่งครัดและกำชับให้บุคลากรภายในหน่วยงานมีการขออนุญาตในการยืมทรัพย์สินอย่างถูกต้อง

ข้อเสนอแนะสำหรับการประเมินตามแบบวัดการรับรู้ของผู้มีส่วนได้ส่วนเสียภายนอก (EIT) เทศบาลตำบลไม้เรียง ได้มีการดำเนินการตามตัวชี้วัดที่ 6 คุณภาพการดำเนินงาน ตัวชี้วัดที่ 7 ประสิทธิภาพการสื่อสาร ตัวชี้วัดที่ 8 การปรับปรุงการทำงาน อยู่ในระดับดีควรรักษามาตรฐานไว้และปรับปรุงให้ดียิ่งขึ้นไป ทั้งนี้ผู้ตรวจประเมินมีข้อเสนอแนะในการปรับปรุงตัวชี้วัดที่มีค่าคะแนนต่ำสุด เพื่อให้หน่วยงานดำเนินการที่ดียิ่งขึ้น ดังนี้ ตัวชี้วัดที่ 6 คุณภาพการดำเนินงาน ข้อ E3 หน่วยงานควรดำเนินการจัดทำคู่มือหรือมาตรฐานการปฏิบัติงาน หรือการให้บริการ โดยมุ่งเน้นในด้านการเปิดเผยหรือการให้ข้อมูลแก่ผู้มาติดต่อหรือรับบริการ ทั้งนี้ ควรดำเนินการประชาสัมพันธ์หรือเผยแพร่คู่มือดังกล่าวให้แก่บุคคลภายนอกผ่านทางเครือข่ายออนไลน์ หรือประชาสัมพันธ์ ณ สถานที่ตั้ง เช่น แผ่นพับ อินโฟกราฟิก ป้ายประชาสัมพันธ์ เป็นต้น

ข้อเสนอแนะสำหรับการประเมินตามแบบวัดการเปิดเผยข้อมูลสาธารณะ OIT หน่วยงานควรพัฒนาและปรับปรุงการดำเนินการตามแบบวัดการเปิดเผยข้อมูลสาธารณะ โดยผู้ตรวจประเมินมีข้อเสนอแนะต่อการประเมินที่ไม่ได้รับคะแนน ในประเด็นดังนี้

ตัวชี้วัดย่อยที่ 9.1 ข้อมูลพื้นฐาน

ข้อ o2 แสดงข้อมูลทั้งผู้บริหารในฝ่ายการเมืองและฝ่ายข้าราชการ ประจำจึงจะครบถ้วน

ตามองค์ประกอบด้านข้อมูล

ตัวชี้วัดย่อยที่ 9.3 การบริหารเงินงบประมาณ

ข้อ o23 แสดงสรุปผลการจัดซื้อจัดจ้างของหน่วยงาน โดยมีข้อมูล รายละเอียดผลการ

จัดซื้อจัดจ้าง ยกตัวอย่างเช่น งานที่ซื้อหรือจ้าง วงเงินที่ซื้อหรือจ้าง ราคากลาง วิธีการซื้อหรือจ้าง รายชื่อผู้เสนอ ราคาและราคาที่เสนอ ผู้ได้รับการคัดเลือกและราคาที่ตกลง เหตุผล ที่คัดเลือกโดยสรุป เลขที่และวันที่ของสัญญาหรือข้อตกลงในการ ซื้อหรือจ้าง เป็นต้น เปิดเผยข้อมูลเป็นรายเดือน ที่มีข้อมูลครอบคลุมในระยะเวลา 6 เดือนแรกของปีงบประมาณ พ.ศ. 2565

- 7 -

ข้อ o27 แสดงหลักเกณฑ์การบริหารและพัฒนาทรัพยากรบุคคลที่ยังใช้ บังคับในหน่วยงาน

ในปีงบประมาณ พ.ศ. 2565 ครบ 5 ข้อ 1. การสรรหาและคัดเลือกบุคลากร 2. การบรรจุและแต่งตั้งบุคลากร 3. การพัฒนาบุคลากร 4. การประเมินผลการปฏิบัติงานบุคลากร 5. การให้คุณให้โทษและการสร้างขวัญกำลังใจ ทั้งนี้ควรจัดหมวดหมู่ไว้ตามหลักเกณฑ์ที่กำหนดเพื่อป้องกันการสับสนของข้อมูล และสะดวกในการตรวจทานข้อมูล


4.2 เทศบาลตำบลไม้เรียงกำหนดมาตรการมีรายละเอียดดังนี้

|  |  |  |  |  |
| --- | --- | --- | --- | --- |
| **มาตรการ** | **ขั้นตอน/วิธีการ** | **ผู้รับผิดชอบ** | **ระยะเวลาดำเนินการ** | **แนวทางการกำกับติดตาม** |
| มาตรการเผยแพร่ข้อมูลต่อสาธารณะ | - จัดทำประชาสัมพันธ์ผ่านช่องทางต่าง ๆ เช่น เสียงตามสาย เว็บไซต์เทศบาล Facebook ไลท์ | สำนักปลัดเทศบาล | ม.ค.–มี.ค. 66 | รายงานความก้าวหน้าและสรุปผล  ณ สิ้นปีงบประมาณ |
| มาตรการให้ผู้มีส่วนได้ส่วนเสียมีส่วนร่วม | - ให้ผู้มีส่วนได้ส่วนเสีย มีส่วนร่วมในการดำเนินการเข้าร่วมการแสดงความคิดเห็นเกี่ยวกับการดำเนินงานของเทศบาลในการจัดทำแผน กิจกรรม ต่าง ๆ ของเทศบาล เช่น การประชาคม | สำนักปลัดเทศบาล | ตลอดปี 66 |
| มาตรการส่งเสริมความโปร่งใสใน การจัดซื้อ จัดจ้าง | - ให้เจ้าหน้าที่ซึ่งปฏิบัติหน้าที่เกี่ยวกับการจัดซื้อจัดจ้าง ดำเนินการบันทึกรายละเอียด วิธีการ และขั้นตอนการจัดซื้อจัดจ้างและการบริหารพัสดุภาครัฐให้เป็นไปตามขั้นตอนของระเบียบ กระทรวงการคลัง ว่าด้วยการจัดซื้อจัดจ้างและการบริหารพัสดุภาครัฐ พ.ศ. 2560 โดยดำเนินการในระบบเครือข่ายสารสนเทศของกรมบัญชีกลางผ่านระบบจัดซื้อจัดจ้างภาครัฐด้วยอิเล็กทรอนิกส์ (ELectronic Government Procurement e-GP) ตามวิธีการที่กรมบัญชีกลางกำหนดแต่ละขั้นตอน  - แต่งตั้งบุคคลภายนอกเป็นคณะกรรมการตรวจงานจ้าง | สำนักปลัดเทศบาล กองคลัง/กองช่าง/  กองสาธารณสุขฯ/  กองการศึกษา | ม.ค.-มี.ค. 66 |

- 8 -

|  |  |  |  |  |
| --- | --- | --- | --- | --- |
| **มาตรการ** | **ขั้นตอน/วิธีการ** | **ผู้รับผิดชอบ** | **ระยะเวลาดำเนินการ** | **การกำกับติดตาม** |
| มาตรการป้องกันการรับสินบน | - มีการประกาศมาตรการเพื่อแจ้งให้บุคลากรในหน่วยงานรับทราบ  - มีช่องทางในการร้องเรียน  - มีการเผยแพร่ข้อมูลข่าวสารให้ประชาชนได้รับทราบ เช่น การจัดซื้อจัดจ้าง การรับสมัคร สรรหา มีการประกาศประมวลคุณธรรม จริยธรรมในหน่วยงาน และการประกาศเจตนารมณ์การป้องกันและต่อต้านการทุจริตคอรัปชั่น | สำนักปลัดเทศบาล | ตลอดปี 66 | รายงานความก้าวหน้าและสรุปผล  ณ สิ้นปีงบประมาณ |
| มาตรการป้องกันการขัดแย้งระหว่างผลประโยชน์ส่วนตน | - มีการประกาศมาตรการเพื่อแจ้งให้บุคลากรในหน่วยงานทราบ  - มีช่องทางในการร้องเรียน  - มีการเผยแพร่ข้อมูลข่าวสารให้ประชาชนได้รับทราบ เช่น การจัดซื้อจัดจ้าง การรับสมัคร สรรหา มีการประกาศประมวลจริยธรรม จริยธรรมในหน่วยงาน และการประกาศเจตนารมณ์การป้องกันและต่อต้านการทุจริตคอรัปชั่น | สำนักปลัดเทศบาล | ตลอดปี 66 |
| มาตรการตรวจสอบการใช้ดุลพินิจ | - มีการประกาศมาตรการเพื่อแจ้งให้บุคลากรในหน่วยงานรับทราบ  - มีการจัดทำคู่มือในการปฏิบัติงานและเผยแพร่  - มีการเผยแพร่ข้อกฎหมายที่เกี่ยวข้องกับการปฏิบัติงาน | สำนักปลัดเทศบาล | ตลอดปี 66 |
| มาตรการบริการออนไลน์ | - มีการจัดทำช่อง E-service ให้แก่ผู้รับบริการสามารถขอรับบริการตามอำนาจหน้าที่ผ่านช่องทางเว็บไซต์ของหน่วยงาน | สำนักปลัดเทศบาล | ตลอดปี 66 |

**ภาคผนวก**



**ภาคผนวก**